ΓΡΑΠΤΗ ΕΡΩΤΗΣΗ E-1685/02

υποβολή: Gerhard Schmid (PSE) προς την Επιτροπή

(12 Ιουνίου 2002)

Θέμα: Πάγωμα λογαριασμών

Στις 27 Δεκεμβρίου 2001 τέθηκε σε ισχύ ο κανονισμός (ΕΚ) 2580/2001(1) του Συμβουλίου σχετικά με συγκεκριμένα περιοριστικά μέτρα εις βάρος ορισμένων προσώπων και οργανώσεων για την καταπολέμηση της τρομοκρατίας.

1. Ποια ποσά έχουν όντως παγώσει μέχρι σήμερα βάσει αυτού του κανονισμού·

2. Ποιες δυνατότητες ελέγχου εκτέλεσης των μέτρων έχουν τα κράτη μέλη ή/και η Επιτροπή·

(1) ΕΕ L 344 της 28.12.2001, σελ. 70.

Κοινή απάντησητου κ. Patten εξ ονόματος της Επιτροπήςστις γραπτές ερωτήσεις E-1685/02 και E-1686/02

(9 Ιουλίου 2002)

Σύμφωνα με την απόφαση 1373(2001) του Συμβουλίου Ασφαλείας των Ηνωμένων Εθνών, το Συμβούλιοιοθέτησε στις 27 Δεκεμβρίου 2001, α) την κοινή θέση 2001/931/CFSP της 27ης Δεκεμβρίου 2001 σχετικά με την εφαρμογή συγκεκριμένων μέτρων για την καταπολέμηση της τρομοκρατίας(1), β) τον κανονισμό (ΕΚ) αριθ. 2580/2001 του Συμβουλίου της 27ης Δεκεμβρίου 2001 για συγκεκριμένα περιοριστικά μέτρα εις βάρος ορισμένων προσώπων και οργανώσεων για την καταπολέμηση της τρομοκρατίας(3) και γ) τον κανονισμό 2001/927/ΕΚ του Συμβουλίου της 27ης Δεκεμβρίου 2001 βάσει του οποίου καταρτίζεται ο κατάλογος που προβλέπεται στο άρθρο 2 παράγραφος 3 του κανονισμού (ΕΚ) αριθ. 2580/2001 για συγκεκριμένα περιοριστικά μέτρα εις βάρος ορισμένων προσώπων και οργανώσεων για την καταπολέμηση της τρομοκρατίας(4). Στους παραπάνω μηχανισμούς προβλέπεται ιδίως το πάγωμα των καταθέσεων, άλλων χρηματικών περιουσιακών στοιχείων και των οικονομικών πόρων των προσώπων, ομάδων και οργανώσεων που αριθμούνται στον κατάλογο του Συμβουλίου.

Στις 2 Μαΐου 2002, το Συμβούλιο ενημέρωσε τους καταλόγους των προσώπων, ομάδων και οργανώσεων που θίγονται από τα μέτρα αυτά, με την κοινή θέση 2002/340/CFSP(2) και την απόφαση 2002/334/ΕΚ(5) του Συμβουλίου. Στον κατάλογο του Συμβουλίου περιλαμβάνονται δεδομένα και στοιχεία προσδιορισμού της ταυτότητας των προαναφερομένων προσώπων και φορέων αλλά όχι τραπεζικοί λογαριασμοί.

Ως εκ τούτου, οκτώ φυσικά πρόσωπα και δώδεκα ομάδες και οργανώσεις θίγονται προς το παρόν από τα μέτρα παγώματος. Έως τώρα μόνο δύο κράτη μέλη ανέφεραν τα ποσά που έχουν παγώσει (4 500 ευρώ), ενώ η Επιτροπή δεν διαθέτει ακριβείς πληροφορίες όσον αφορά τον αντίκτυπο των μέτρων που διατυπώνονται στον κανονισμό (ΕΚ) αριθ. 2580/2002. Η Επιτροπή επισημαίνει ωστόσο ότι σχεδόν όλες οι ομάδες και οργανώσεις είχαν περιληφθεί στον κατάλογο στις 2 Μαΐου 2002 και ότι είχαν απαγγελθεί κατηγορίες για τρομοκρατική δράση στη Μέση Ανατολή και τη Νοτιοανατολική Ασία κατά οκτώ προσώπων στις Ηνωμένες Πολιτείες.

Η εντολή παγώματος περιλαμβάνει δύο σκέλη: το πάγωμα των λογαριασμών και οικονομικών πόρων των προσώπων, ομάδων και οργανώσεων που αριθμούνται στον κατάλογο και την απαγόρευση διάθεσης στα παραπάνω πρόσωπα και φορείς χρηματικών και οικονομικών πόρων. Δεδομένου ότι εφόσον όλοι οι φορείς στην Κοινότητα καθώς και οι πολίτες της Ένωσης που είχαν σχέσεις με τα πρόσωπα, ομάδες και οργανώσεις στον κατάλογο είχαν εντολή να παγώσουν τα χρηματικά ποσά και τους οικονομικούς πόρους, η αξιολόγηση του ποσοτικού αντίκτυπου της απαγόρευσης αυτής καθίσταται δυσχερής. Παρά ταύτα, ο αντίκτυπος της εν λόγω απαγόρευσης στις συγκεκριμένες ομάδες και οργανώσεις θα αποδειχθεί κατά πάσα πιθανότητα σημαντικότερος από τον αντίκτυπο του παγώματος των λογαριασμών που ενδεχομένως διατηρούν στην Κοινότητα.

Ο κανονισμός (ΕΚ) αριθ. 2580/2001 του Συμβουλίου ισχύει άμεσα σε κάθε κράτος μέλος. Συνεπώς, όλοι οι οικονομικοί φορείς στην Κοινότητα, καθώς και οι πολίτες της Ένωσης είναιποχρεωμένοι δια νόμου να εφαρμόσουν το μέτρο παγώματος. Τους ζητείται αφενός να εντοπίσουν και στη συνέχεια να παγώσουν τους λογαριασμούς των προσώπων, ομάδων και οργανώσεων του καταλόγου και αφετέρου να μην προβούν σε ουδεμία πράξη όσον αφορά κατάθεση χρηματικών ποσών ή οικονομικών πόρων που οφείλονται στα συγκεκριμένα άτομα, ομάδες· και οργανώσεις. Σύμφωνα με το άρθρο 4 του κανονισμού (ΕΚ) αριθ. 2580/2001, είναι επίσηςποχρεωμένοι να παρέχουν στις αρμόδιες αρχές όλες τις πληροφορίες οι οποίες θα διευκόλυναν τη συμμόρφωση στον εν λόγω κανονισμό.

Οι αρμόδιες αρχές είναιπεύθυνες για τον έλεγχο σχετικά με την εφαρμογή των κανονισμών και την έκδοση κατευθυντήριων γραμμών και οδηγιών για τις διατάξεις εφαρμογής των εν λόγω μέτρων.

Η Επιτροπή, από την πλευρά της, ξεκίνησε συζητήσεις με την Ομοσπονδία Ευρωπαϊκών Τραπεζών και άλλες ενδιαφερόμενες ενώσεις με σκοπό τη διευκόλυνση της εφαρμογής των μέτρων παγώματος και την εξεύρεση λύσεων στα επιμέρους προβλήματα τα οποία προκύπτουν.

Στον κανονισμό προβλέπεται ότι τα κράτη μέλη πρέπει να καθορίσουν τις ποινές (διοικητικού ή ποινικού χαρακτήρα) που θα επιβάλλονται όταν παραβιάζονται οι διατάξεις του κανονισμού. Τα κράτη μέλη φέρουν επίσης την ευθύνη όσον αφορά τη λήψη των κατάλληλων μέτρων για τη δίωξη των οικονομικών φορέων και των πολιτών που ενέχονται σε περιπτώσεις παραβίασης του κανονισμού.

(1) ΕΕ L 344 της 28.12.2001.

(2) ΕΕ L 116 της 3.5.2002.

(3) ΕΕ L 344 της 28.12.2001.

(4) ΕΕ L 344 της 28.12.2001.

(5) ΕΕ L 116 της 3.5.2002.